തെരഞ്ഞെടുപ്പ് തോല്വി : ബിജെപി കോര് കമ്മിറ്റിയില് നേതൃത്വത്തിനു വിമര്ശനം നെടുമ്ബാശേരി: തെരഞ്ഞെടുപ്പ് തോല്വി അന്വേഷിക്കാന് നിയോഗിച്ച കമ്മീഷന് റിപ്പോര്ട്ട് ചര്ച്ച ചെയ്യുന്നതിനായി ചേര്ന്ന ബിജെപി സംസ്ഥാന കോര് കമ്മിറ്റി യോഗത്തില് നേതൃത്വത്തിനെതിരേ പി.കെ. കൃഷ്ണദാസ് പക്ഷം വിമര്ശനം ഉന്നയിച്ചതായി സൂചന. സംസ്ഥാന അധ്യക്ഷന് രണ്ടിടത്ത് മത്സരിച്ചതും ഏകപക്ഷീയമായ തീരുമാനങ്ങളുമാണു തോല്വിക്കു കാരണമെന്നായിരുന്നു വിമര്ശനം. നെടുമ്ബാശേരി ഗോള്ഫ് വ്യൂവില് നടന്ന യോഗത്തില് സി.കെ. പത്മനാഭന് ഒഴികെയുള്ളവരെല്ലാം പങ്കെടുത്തു. സംസ്ഥാന പ്രസിഡന്റ് കെ. സുരേന്ദ്രന് അധ്യക്ഷത വഹിച്ചു. കേന്ദ്ര മന്ത്രി വി. മുരളീധരന്, ഒ. രാജഗോപാല്, കുമ്മനം രാജശേഖരന്, പി.കെ. കൃഷ്ണദാസ്, എ.എന്. രാധാകൃഷ്ണന്, എം.ടി. രമേശ്, ജോര്ജ് കുര്യന്, സംസ്ഥാന സംഘടന സെക്രട്ടറി എം. ഗണേശന് എന്നിവര് സംസാരിച്ചു.